S p r á v a
zo zahraničnej pracovnej cesty

1. Účastník ZPC:
Titul, meno a priezvisko:	PaedDr. Edita Zacharová	
Pracovisko:	MŠVVaŠ SR, sekcia regionálneho školstva 	
Pracovné zaradenie:	hlavný štátny radca	
Znalosť jazykov:	AJ, RJ	

		
2. Zahraničná pracovná cesta:
Štát:	Belgicko 	
Mesto:	Brussels 	
Vykonaná v doch:	30. 11. 2016 – 02. 12. 2016	
Prijímajúca organizácia:	European Commission, DG for Education and Culture 	
Účel cesty:	Aktívna účasť na 4. zasadnutí DG Working Group on Schools Policy: „Great Start in Life“, „Quality assurance“ and „Continuity and transition in learner development“.	
Spôsob financovania:	Cestovné náklady hradí European Commission a pobytové  MŠVVaŠ SR.
	
3. Rámcový program pobytu: 
	30. 11. 2016 – cesta vlastným osobným autom na letisko Viedeň, prílet do Bruselu vo večerných   hodinách,   ubytovanie, príprava na zasadnutie, štúdium materiálov.
01.12. 2016 - 02. 12. 2016 – účasť na 4. pracovnom zasadnutí Working Group on Schools. 

4. Stručný priebeh rokovania:
1. 12. 2016      8.30 h – 9.00 h  registrácia 
                       9.00 h – 13.00 h účasť všetkých členov pracovnej skupiny na konferencii „Great Start in Life“, ako súčasť pracovného zasadnutia k  téme „Continuity and transition in learner development“. Na konferencii vystúpili odborníci a pedagógovia, ktorí pracujú a zaoberajú sa problematikou predprimárneho vzdelávania a primárneho vzdelávania. Témou konferencie bola Inklúzia v rannom detstve a primárne vzdelávanie.
   
Inklúzia v rannom detstve a primárne vzdelávanie
	-  Prof. Jim Cummins (Inštitút štúdií vzdelávania Univerzity v Toronte),  vo svojej prednáške spomenul relatívny nedostatok úspechu pri predošlých pokusoch školskej reformy v Kanade, ako je napríklad zavedenie náhradnej výchovy a bilingválna výučba minoritných žiakov, najmä z prostredia migrantov. Analyzoval zlyhania minoritných žiakov v škole, pričom  naznačil, že reformné pokusy boli neúspešné, pretože sa nezmenili významne vzťahy medzi pedagógmi a žiakmi pochádzajúcimi          z minoritného prostredia a medzi školami a menšinovými komunitami. Taktiež naznačil možné spôsoby, ktorými môžu pedagógovia zmeniť tieto vzťahy a napomôcť žiakom k úspechu v škole a tým podporovať aj zlepšenie postavenia týchto žiakov. Ilustroval, že je dôležité porozumieť "domovskému jazyku žiaka“ a vo vyučovaní pripojiť  spôsoby života minoritných žiakov, vytvoriť výučbové priestory, kde môžu byť intelektuálne, osobné a kultúrne identity takýchto žiakov overené a rozšírené. 
	- Dr. Kovacsne Nagy Emese (pedagóg, Maďarsko), prezentovala svoje pedagogické a odborné skúsenosti z výchovno-vzdelávacej činnosti v heterogénnej populácii podľa vzoru „Complex Instruction“, ktorý bol vyvinutý na Univerzite v Standforde. 
	- Jean Gordon (medzinárodná konzultantka a riaditeľka Európskeho inštitútu pre vzdelávanie a sociálnu politiku), predstavila rozsiahle skúsenosti s prechodmi vzdelávania počas života jedinca, pričom poukázala na kumulované pozitívne a negatívne efekty rozdielnych zistení v rámci tej istej skupiny jedincov (vstupy a zdroje). Podľa nej v súčasnosti čelí spoločnosť novým javom migrácie, spojenými s multikultúrnym aspektom a neočakávanými zmenami, pričom súčasné deti v predprimárnom vzdelávaní (2-5 ročné) vstúpia na pracovný trh okolo roku 2030             a mohli by pracovať do roku 2070. V súvislosti s tým položila  otázku, či dnes vieme  aké to môže mať dôsledky na súčasné vzdelávanie. Ďalej poukázala              na dôležitosť cesty celoživotného vzdelávania & osobného rozvoja osobnosti, prostredníctvom zlepšenia prístupu k vzdelávaniu a jeho uznaniu, individualizácie ciest a zvýšenie transparentnosti vzdelávania a kvalifikácie v Európe. 

13.00 h – 17.45 h  pracovné zasadnutie 
	- Sophie Beernaerts,(EC, DG, Head of Unit B2), poskytla prehľad vývoja v EK, uviedla aktuálne informácie a zhodnotila doterajšie plnenie Rámca kľúčových kompetencií, so zameraním na mládež, s cieľom znížiť nezamestnanosť mladých ľudí. Zdôraznila dôležitosť európskej solidarity všetkých členských krajín.  Upriamila pozornosť na začatie procesu rozvoja zručností žiakov, ktorý by mal napomôcť zmierneniu nezamestnanosti mladých ľudí v EÚ. Ďalej uviedla, že pracovné skupiny by sa mali zamerať na hľadanie ciest modernizácie vzdelávacích systémov a škôl, s cieľom ich kvalitatívneho rozvoja. 
	- Hannah Grainger Clemson, (EC, DG WG on Schools), s témou “Stavanie mostov: kľúčové body pre podporu vzdelávacích ciest žiakov“. Zhodnotila doterajšie výsledky pracovnej skupiny, ktorá sa zaoberala problematikou rozvoja žiakov v rámci kontinuity a prechodov vo vzdelávaní. Ďalej uviedla verifikáciu horizontálnych odkazov z diskusie jednotlivých členov, ako aj vyhodnotenie podkladov, ktoré boli spracované prostredníctvom dotazníka jednotlivými členmi pracovnej skupiny. Predstavila vyhodnotenie Peer Learning Activity (ďalej len „PLA“)  z Estónska – október 2016, ktoré bolo venované téme Zabezpečenie kvality na zlepšenie a rozvoj škôl.  

02.12. 2016
9.0	h – 15.30 h.  pracovné zasadnutie – brainstorming, aktívna účasť a diskusia na dané témy:
a) Identifikovanie kľúčových bodov, kontinuita a prechody v oblasti rozvoja žiakov,  – generovanie dát (hodnotenie) žiakov: a ako tieto hodnotenia môžu byť efektívne využité vo vzdelávacom systéme napr. zhodnotenie výsledkov žiakov štúdie OECD PISA 2015. 
b) Úloha učiteľov a školských lídrov (riaditeľov) pri aplikácií inovácií vo vzdelávaní.  
c) Zameranie sa na zamestnancov školy, ako kľúčového faktora zmien v škole. 
d) Zvýšenie rozvoja profesie učiteľa. 
	– Dr. Richard Landl,  člen pracovnej skupiny Working Group on Schools a zástupca  European Council for Steiner Waldorf Education, vo svojej prezentácii na tému „Systém rozvoja pedagogickej kvality“ predstavil waldorfský systém hodnotenia učiteľov vo waldorfských školách, ktorý sa zabezpečuje vo všetkých krajinách, v ktorých sú waldorfské školy zriadené. Ďalej zdôraznil dôležitosť kvalitatívneho  rozvoja každého učiteľa v takýchto školách, pričom uviedol, že je veľmi dôležité mať dôveru a rešpekt učiteľa a jeho hodnotenie (feedback), s ďalším odporúčaním                       na zlepšenie (s poskytnutím priateľskej rady), ktoré má byť zamerané predovšetkým na proces učenia, s cieľom stimulácie zlepšenia jeho kvality a podaného výkonu v rámci zabezpečenia výchovno-vzdelávacieho procesu.

5. Odporúčané závery 
Na zasadnutí pracovnej skupiny sa aktívne diskutovalo a pracovalo na stanovených témach, ktoré budú ďalej riešené na plánovaných zasadnutiach pracovnej skupiny a PLA v budúcom roku 2017. Ďalej bola zdôraznená nevyhnutnosť pokračovania plnenia stanovených priorít, mapovanie vnútroštátnych opatrení a zároveň sa očakáva podpora členských štátov, formou výmeny skúseností, získavania dôkazov a údajov, s cieľom ďalšieho zlepšovania vzdelávacích systémov a uskutočňovania reforiem. 
Kľúčové odkazy pre DG Schools – zasadnutie 13. 12. 2016-14. 12. 2016 v Bratislave, v rámci predsedníctva SR, boli pripravované témy prezentované Ditou Kundelovou (DG EAC), pričom v krátkosti uviedla, že bolo dohodnuté zdieľať zhrnutie hlavných pracovných bodov k zabezpečeniu kvality a vysvetliť aký vplyv budú mať ďalšie zasadnutia PLA na národný rozvoj školských politík. Taktiež zhodnotila spokojnosť s doterajšou prácou riešenia druhej stanovenej témy „Continuity and Transition“ vo vývoji žiaka. 
V januári 2017 bude dokončený „Slovník pojmov“ a „Diseminačný plán“, ktorý bude prerokovaný za 6 mesiacov. Tieto materiály majú napomôcť k získaniu komplexných podkladov k téme „Quality Assurance“. 

6. Prehľad prinesenej dokumentácie a miesto jej uloženia:
Publikácie – Policy Recommendations: „Early Childhood Education and Services for all“ „Great Start in Life“, „Second European Union Minorities and Discriminations Survey, Roma – Selected findings“, Discrimination against and living conditions of Roma women in 11 EU Member States“, „A whole school approach to tackling early school leaving“, „Policies on Early School Leaving in nine European countries a comparative analysis“. Odporúčaný web: https://ec.europa.eu/education/great-start-in-life_en, a ďalej European Toolkit for Schools, európsky nástroj pre školy, so všetkými ďalšími funkciami, ako je dotazník, on-line formuláre pre užívateľov. European Toolkit for Schools, je on-line európsky nástroj pre školy, ktorý má napomôcť k rozšíreniu dobrej praxe medzi európskymi školami, školskými orgánmi, združeniami alebo miestnymi a regionálnymi samosprávami a pozýva každého na zaregistrovanie sa na European Toolkit for Schools, s možnosťou zverejnenia realizovaného projektu alebo iniciatívy v oblasti vzdelávania.  

7. Osobitne vyhodnotený očakávaný prínos ZPC: 
Osobnou účasťou nominovaných zástupcov na zasadnutiach je možné intenzívnejšie prezentovať informácie a údaje, ktoré sú predmetom riešenia vzdelávacej politiky v nastolených oblastiach do roku 2020.   

8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce a európskych záležitostí MŠVVaŠ SR, ktorá ju zverejní na internetovej stránke MŠVVaŠ SR.
Súhlasíme so zverejnením správy na internete.
Správu vypracovala: 
PaedDr. Edita Zacharová
odbor súkromných a cirkevných škôl a siete škôl a školských zariadení 
                                                             Podpis:

Správu odsúhlasila:
ThLic. PaedDr. Ing. Mária Paráková
riaditeľka odboru súkromných a cirkevných škôl a siete škôl a školských zariadení 
                                                              Podpis:
                                                              		   		
Správu schválil: 
Ing. Marian Galan 
generálny riaditeľ sekcie regionálneho školstva
	                                                     Podpis: